runetrust/blame-folketinget-dk huggingface dataset:
Frank Jensen (S), 2005-02-24:
Jeg er glad for det tilsagn, fru Pia Kjærsgaard giver her på Dansk Folkepartis vegne, men jeg forstår det sådan, at logikken hos Dansk Folkeparti er, at de, der har de allerstørste gevinster ud af skattestoppet, fortsat skal have dem, men der skal også dryppe lidt på de små indkomster.
Keld Albrechtsen (EL), 2003-12-02:
Det vælter jo ud af skabet ovre i Skatteministeriet med skattehuller, som man ikke har fået gjort noget ved, og ifølge de oplysninger, der foreligger, tyder meget endda på, at dette skattehul vedrørende Nordsøen ville der faktisk ikke være blevet gjort noget ved, hvis det ikke var blevet afsløret nu, og det kunne have fået den virkning, at der var blevet indbygget et meget stort tab i Nordsøaftalen. Det kan være, det allerede er sket, det må vi have undersøgt.
Alex Ahrendtsen (DF), 2022-04-08:
Altså, jo højere en grundværdi, jo mere grundskyld, jo mere ejendomsskat, man betaler, jo højere er ejendomsværdien også, og jo bedre kan det så betale sig at investere i renovering af gamle bygninger; mens det omvendt gør sig gældende, at hvis en bevaringsværdig bygning kun er 500.000 kr. værd, men kræver, at man investerer 1 mio. kr. eller 1,5 mio. kr. i renovering, så er der nok mange, der ikke vil gøre det, fordi de aldrig vil kunne få pengene hjem igen, hvis de skal sælge – f.eks. en bygning, der ligger langt ude på landet.
Rasmus Prehn (S), 2009-02-04:
Når jeg stiller spørgsmålet, er det, som ministeren har været inde på, fordi der er en konkret kommune - jeg kan jo som folketingsmedlem godt tillade mig at nævne kommunen, nemlig den Venstreledede Rudersdal Kommune, i øvrigt med Erik Fabrin, som jo er formand for KL, som borgmester - der har igangsat en større meningsundersøgelse.
Birgitte Bergman (KF), 2024-11-07:
Lovforslaget indeholder ligeledes forslag til opdatering af lov om teknologi og innovation, der hjemler en række innovationsordninger under Uddannelses- og Forskningsministeriet, herunder de godkendte teknologiske serviceinstitutter, altså de såkaldte GTS-institutter, innovationsmiljøer og innovationsnetværk.
Simon Emil Ammitzbøll (LA), 2009-12-10:
Jeg skal jo starte med at sige, at Liberal Alliance var en del af mindretallet i Kulturudvalget, da man lavede den fælles betænkning uden om regeringen, så vi var altså med regeringen i det mindretal, som ikke ønskede, at der skulle laves lovgivningsinitiativer, og derfor har vi heller ingen holdning til, at man skal gennemføre det, der står i den her betænkning.
Anders Kronborg (S), 2024-01-23:
Det er afgørende for Socialdemokratiet, at man imødegår samfundets problemer med negativ social kontrol og æresrelaterede konflikter, og med det her lovforslag lægges der op til, at vi kan udveksle oplysninger uden forældres samtykke, hvilket også er utrolig vigtigt i de her problemer, netop fordi vi både skal bryde den negative sociale arv, men også bryde noget så frygteligt som ærekrænkelse og kontrol over andre individer.
Pernille Skipper (EL), 2017-01-17:
Det er jo ikke ligegyldigt, om Danmark deltager i et ræs mod bunden på selskabsskatten – som både den tidligere og den nuværende regering har været medvirkende til – hvordan vi beskatter kapitalindkomst, eller hvordan vi pålægger arveafgift, og statsministerens egen økonomiske politik er jo også med til at øge den økonomiske ulighed.
Stinus Lindgreen (RV), 2025-04-25:
Kunne man gå hen til en indgang og få adgang til data og selvfølgelig søge på den måde, man nu skal, og så analysere det med sit eget system i sin egen virksomhed eller på sit eget universitet, eller skal man bruge en bestemt it-platform efterfølgende til at lave analysen af data med?
Per Clausen (EL), 2009-02-26:
Forslaget er jo også blev aktualiseret af, at regeringen i sit skatteforslag har fremlagt endnu et forslag til forhøjelse af energiafgifterne, der indebærer, at man kan være nogenlunde sikker på, at det ikke får nogen konsekvenser i forhold til at begrænse CO2-udslippet, og det er tvivlsomt, hvilken effekt det i øvrigt får.
Mattias Tesfaye (S), 2022-04-20:
Jeg godkendte lige i aftes, at vi laver en ændring i det, der hedder udlændingebekendtgørelsen, som betyder, at fra på fredag kan de mennesker, der har fået givet deres fingeraftryk og fået taget et foto og fået underskrevet ansøgningsblanketten, i princippet ansættes.
Nicolai Wammen (S), 2004-03-12:
Jeg har i min tale på Socialdemokratiets vegne meget klart sagt, at for os er moratoriet det, vi arbejder efter, jeg har i meget klare vendinger opfordret ministeren til, at det også er det, ministeren skal arbejde på at opretholde på Danmarks vegne i EU, og jeg har sagt, at det er vigtigt, at vi har klarhed
Morten Bødskov (S), 2005-11-29:
Hvordan har man det som konservativ med dette partis stolte traditioner for aktive medlemmer af Dansk Røde Kors, Folkekirkens Nødhjælp og andre større landsdækkende organisationer, når man kommer som tjener for Dansk Folkepartis personlige jagt på folk, der er aktive i nødhjælpsarbejdet?
Frank Jensen (S), 2000-03-01:
Men dér er vi sikre på, at domstolene vil bidrage til at sikre, at når folk har været uretmæssigt anholdt for overtrædelse af det her, vil de genoprette det. Sådan er det, og sådan er det på mange andre områder, som jeg gerne vil give eksempler på, men det tillader tiden og forretningsordenen ikke at give her, men det vil jeg gerne gøre i den løbende debat også med Retsudvalget.
Anni Matthiesen (V), 2021-04-07:
Der kan jeg jo i hvert fald sige, at man i Syd- og Sønderjylland er hårdt ramt i hotelbranchen, hvis man ikke får åbnet mere op, så der dermed også kan komme nogen på besøg her i landet, selvfølgelig med et anerkendelsesværdigt formål.
Finn Sørensen (EL), 2013-09-10:
Det er jo sådan, at de her professorer og eksperter foreslår, at man ser på at lempe sanktionerne, sådan at de alene baseres på den aftalte udgiftsramme, og sådan at der kan blive mulighed for en vis overførsel af forbrug mellem årene i de situationer, hvor der er et betydeligt økonomisk råderum til det – altså at udmåling af sanktioner alene skal baseres på udgiftsrammen, og muligheden for at overføre penge, man ikke har brugt.
Mikkel Dencker (DF), 2011-06-21:
Jeg synes, at det var et helt berettiget svar, fru Pia Kjærsgaard kom med til Tysklands ambassadør og viceudenrigsminister, for jeg synes, at det er en utilstedelig indblanding i en dansk debat, at den tyske regering begynder at gøre sig til dommer over, hvad vi skal gøre her i Danmark.
Joachim B. Olsen (LA), 2016-05-17:
Den intention tror jeg sådan set vi alle sammen deler herinde i Folketinget, og det leder mig også til at sige, at vi som et samlet Folketing måske burde bruge vores kræfter på det, som vi rent faktisk er enige om, nemlig også at sende et klart signal til EU om, at vi altså ikke ønsker regulering, som ødelægger den ret unikke model, som man har her.
Karsten Hønge (SF), 2024-04-25:
Da kontanthjælpsloftet og 225-timersreglen blev gennemført i 2015, kunne den samlede effekt af begge regler i allerbedste tilfælde med solen i ryggen og vinden i ryggen måske tage æren for, at 600 mennesker kom i arbejde eller uddannelse.
Jann Sjursen (KRF), 2003-02-06:
Men det, der bringer mig herop, er, at jeg er glad for, at hr. Thulesen Dahl har noteret sig den principielle forskel, der er mellem Det Radikales Venstres og Kristeligt Folkepartis beslutningsforslag, da vi jo fra Kristeligt Folkepartis side tager udgangspunkt i respekt for euroafstemningens resultat i 2000. Men så vil jeg godt sige i forhold til forsvarsforbeholdet og den mere substantielle del af debatten, som det vel også må være tilladt at tage fat på her, at jeg synes, at hr. Thulesen Dahl simpelt hen argumenterer for EU-forsvarsdimensionen, som den stod i 1992. Vi erkender jo blankt i vores beslutningsforslag, og det gør jeg også selv, at de betænkeligheder, jeg havde i 1992, og som førte til, at jeg stemte nej til Maastrichttraktaten
Ulla Tørnæs (V), 2001-01-16:
Snarere er der nok tale om en klar parole, der også er udstukket i andre ministerier, og dagens dugfriske eksempel på en kammeratlig ansættelse kan ses i dagens B.T., hvor det fremgår, at den nye udenrigsminister har fået ny pressechef - igen en tro partikammerat.
Morten Østergaard (RV), 2007-10-04:
Røde Kors har som organisation anbefalet, at der bliver givet amnesti, og Jørgen Chemnitz, som hr. Troels Lund Poulsen omtaler, har klart sagt, og her citerer jeg: Årsagerne til stigende sundhedsudgifter ligger i et liv uden perspektiv, hvor børnenes forældre har mistet troen på livet.
Ole Sohn (SF), 2005-03-01:
Hvis Udlændingestyrelsen i sagsforløbet bliver opmærksom på, at der er foregået en ulovlighed, i og med at ansættelsen er påbegyndt, inden sagsbehandlingen er tilendebragt, så er mit spørgsmål på det generelle plan: Er det så ikke Udlændingestyrelsens opgave af sig selv at sikre, at lovgivningen bliver overholdt, dvs. foretage politianmeldelse, hvis man bliver opmærksom på, at der foregår ulovligheder?
Steen Gade (SF), 1999-05-20:
Så det argument kan ikke bruges til en konflikt på økologiområdet. Det tredje ben, altså det ben, der hedder økologibenet, har jo været noget diskuteret her i dag; men jeg regner f.eks. ikke med, at fru Helga Moos tegner Venstre her, og jeg forstod det heller ikke på hr. Hans Christian Schmidt.
Lene Espersen (KF), 2012-04-13:
Nu fik fru Ida Damborg jo ikke lejlighed til at svare på mit andet spørgsmål, nemlig spørgsmålet om, hvorfor Vildtforvaltningsrådet, der netop er sat i verden for at beskytte flora og fauna, er så stærk modstander af det her lovforslag, og hvorfor SF ikke lytter til, hvad de siger.
Søren Krarup (DF), 2006-04-19:
Jeg kender ikke så meget til hr. Høgni Hoydal, men jeg har på forhånd velvilje og respekt for ham, og derfor kan jeg ikke lade være med at stille ham følgende spørgsmål, når han nu i fuld alvor siger, at det, der ligger i dette lovforslag, fører til ensretning: Ved hr. Høgni Hoydal ikke, at et folk jo normalt har en fælles identitet, fælles kultur?
Eyvind Vesselbo (V), 2003-03-12:
Til hr. Svend Auken: Jeg læste nogle tal op som svar til hr. Erik Mortensen på, hvor meget der var tilført til energiforskningen, og så siger hr. Svend Auken: Ja, det er godt nok, men det er fru Anne Grete Holmsgaard, der har skaffet de dér penge.
Kristian Jensen (V), 2009-03-11:
Jeg håber, at hr. Carsten Hansen vil spørge de økonomer, han normalt søger råd hos og lytter til, om ikke det er rigtigt, at præcis den samme metode med at underfinansiere for at få sat gang i økonomien brugte den daværende S-regering i 1993 for at sætte gang i dansk økonomi.
Christina Egelund (LA), 2017-02-28:
For hvis man læser det sort på hvidt – og det synes jeg vi skal, for det er trods alt alvorlige ting, vi har med at gøre – så lægges der altså op til en lovændring, som fundamentalt vil ændre på, hvem der har bevisbyrden, og i hvert fald i min tolkning, men jeg kan jo blive positivt overrasket, også fundamentalt vil ændre på det retsprincip, at man i Danmark og i det retssamfund, som jeg og Liberal Alliance synes vi skal have, er uskyldig, indtil det modsatte er bevist.
Ellen Trane Nørby (V), 2020-06-09:
Hvis man kigger på Vamdrup-Vojens, altså den første del af dobbeltsporet, som vi igangsatte som VK-regering tilbage i 2009, så kan man jo se, at der blev afsat 760 mio. kr., men anlægssummen endte med at være på 552 mio. kr. Når man ser den store forskel, giver det så ikke desto mere grundlag for en opdateret beregning af, hvad det vil koste at anlægge den sidste del?
John Dyrby Paulsen (S), 2011-03-02:
Jeg står her med en rapport fra Forsvarets Færdselssikkerhedskommission for året 2010, og det er sådan set meget spændende læsning, og noget af det, som rapporten gennemgår, er de uheld, der er sket, og specielt de uheld, hvor der har været dødelig udgang; vi har heldigvis ikke haft så mange af dem.
Søren Søndergaard (EL), 2004-05-19:
Nogle af dem er lukket, men ikke dem alle sammen, og det er derfor, jeg vil insistere på, at vi skal fastholde, at vi må lave en ordning, hvor der er gennemskuelighed, og hvor vælgerne får mulighed for at se, hvad der er realiteten - ligesom det er i Danmark.
Johanne Schmidt-Nielsen (EL), 2016-05-12:
Sidste år indførte et flertal i Folketinget en ny ordning, så ansøgere, der får bøder på mellem 3.000 og 10.000 kr. efter alle andre love end straffeloven, færdselsloven, våbenloven og lov om euforiserende stoffer, får deres sager forelagt for Indfødsretsudvalget med mulighed for dispensation.
Sophie Hæstorp Andersen (S), 2025-12-17:
Jeg er enig i, at sagsbehandlingstiderne i Ankestyrelsens tilsyn også er noget af det, der er i fokus i det arbejde, hvor vi sidder og kigger på, hvad det er for nogle muligheder og værktøjer, som Ankestyrelsens tilsyn skal have.
Elisabeth Geday (RV), 2006-03-02:
Den skæve fordeling af barselorloven cementerer nemlig allerede fra barnets fødsel det forhold, at kvinder fortsat har hovedansvaret for børnenes opvækst, og så starter den skæve spiral, som får den konsekvens, at kvindelige ledere fortsat er undtagelsen i så vel den offentlige som den private sektor, og at forskellen mellem mænds og kvinders lønninger fortsat vokser.
Torsten Gejl (ALT), 2016-10-11:
Jeg vil starte med at citere Rådet for Socialt Udsatte, som skriver i sit høringssvar: »Rådet har ingen bemærkninger til de konkrete foreslåede justeringer af reglerne om kontanthjælpsloft, integrationsydelse m.m., om end Rådet ikke kan undlade at bemærke, at det er påfaldende, at der allerede er behov for så forholdsvis mange justeringer i det nye regelsæt.
Christina Egelund (LA), 2017-10-05:
Jeg kan bekræfte, at hvis der skulle findes flertal for at fjerne loftet over beskæftigelsesfradraget, vil det være en lettelse, som massivt øger arbejdsudbuddet i Danmark, og det er der behov for, hvis der skal være råd til nogle af de ting, som vi står og taler om, og som spørgerens partifælle lige har spurgt til – værdig ældrepleje f.eks. og andre ting.
Jesper Langballe (DF), 2007-01-10:
Og at det ofte sætter sig til nogle fordomme, fordi der mangler viden hos de unge muslimske mænd om, hvad det betyder, og dermed hvad de kan tillade sig over for danske piger, er da en fuldstændig elementær kendsgerning, som jeg ikke kan forstå at man gider drage i tvivl.
Tove Videbæk (KD), 2004-04-14:
Men det er klart, at ministerens tilsagn om en opfølgning på tidligere lovgivninger og tidligere planer ser vi som noget meget positivt, som vi gerne kvitterer for og ser frem til. Nu nævnte fru Else Theill Sørensen lige før i sin ordførertale, at man somme tider ser et forældrepar trille af sted med en barnevogn med cigaretter i hænderne begge to.
Villy Søvndal (SF), 2005-11-29:
Jeg tror for så vidt, de er dybt optaget af at sikre, at de velfærdsløfter, de selv har givet, og ikke mindst de løfter, regeringen har givet, kan opfyldes, og derfor har de lavet budgetter, som ikke indeholder udvidelser, men vel nærmest er status quo-budgetter.
Margrethe Vestager (RV), 2007-03-13:
Derfor vil jeg gerne have ordførerens reaktion på det scenario, hvor man i virkeligheden laver ret stramme optagelseskriterier i forhold til gærdehøjder, kvalifikationskrav, motivation og alt muligt mellem himmel og jord for at få relativt få ind, hvilket gør, at vi får en helt ny restgruppeproblematik, nemlig at unge, som måske er sådan o.k. kvalificeret, hele tiden bliver skubbet væk fra uddannelser, som de godt ville have kunnet gennemføre med et langsigtet vellykket resultat i forhold til arbejdsmarkedets behov, men som så at sige må nøjes med nogle af de uddannelser, hvor der er mindre gærdehøjder.
Villum Christensen (LA), 2015-12-17:
Det giver jo ikke ret meget mening, hvis det er sådan, at det fordyrer den måde, vi driver politik på, og det gør det jo ofte, for hvis ikke der var et omkostningselement, havde vi det jo ikke nødigt at presse et bestemt tal frem, for så ville det komme af sig selv, og derfor er det for mig at se langt, langt vigtigere, at vi får ændret den fremtidige energipolitik – og det tror jeg også ministeren vil være med på, for jeg har hørt rigtig gode signaler om det.
Jørn Jespersen (SF), 2000-11-30:
Det er helt oplagt, at hvis udvidelsen gribes an på den rigtige måde, er der store muligheder for, at vi får en kæmpe miljømæssig gevinst for hele Europa, men det er også vigtigt, at vi gør os klart, at gevinsten langtfra er sikker på forhånd.
Pia Gjellerup (S), 1998-12-15:
Panelet er jo ikke en overdommervirksomhed eller har vetoret, og derfor synes jeg måske, at det kunne være bedre - det var det, der var min tanke fra begyndelsen - at man ikke etablerede den samme konfliktatmosfære, som vi faktisk havde til at begynde med blandt organisationerne, og kom til at føre den til panelet, så det ville have sådan en slags overdommerfunktion.
Morten Østergaard (RV), 2014-04-30:
Så jeg håber og tror stadig væk, at når det kommer til stykket og vi kommer uden for Folketingssalen, er Venstre nok enig i, at det ikke giver mening at opretholde en hel masse ekstra tomme kontorpladser og betale for det, når ressourcerne kunne være brugt bedre.
Mariann Fischer Boel (V), 2004-04-27:
Det vil fremgå, hvem der kan støtte lovforslaget og ændringsforslagene, som har udgangspunkt i de drøftelser, vi havde ved førstebehandlingen her i salen, og jeg mener faktisk, at ændringsforslagene tilgodeser utrolig mange af de ønsker, der har været fremført af ordførerne.
Christian Friis Bach (V), 2024-11-08:
Ikke mindst er der en pulje, der forvaltes af SICU, som giver tilskud til de hundredvis af små og mellemstore organisationer i Danmark, som ønsker at engagere sig i verden, og det gør man ud fra faglige paneler, faglige vurderinger, faglige indstillinger og tildelingskomitéer grundigt tilrettelagt af organisationerne selv, og det er en model, som, ja, skal justeres, som, ja, hele tiden skal tilpasses, men som har ejerskab og skaber engagement og langt større tilfredshed med den måde, pengene udmøntes på.
Jesper Langballe (DF), 2005-04-19:
Der var intet som helst nyt i det, fru Charlotte Antonsen sagde nu, hverken i forhold til artiklen i Berlingske Tidende eller i forhold til det, vi alle sammen har vidst hele tiden, nemlig at det er charteret om borgernes rettigheder fra 2000, der nu skrives ind i forfatningen.
Karin Nødgaard (DF), 2015-03-18:
Det kan godt være, at ministeren i sin indledning siger, at ældre skal have den hjælp, som nu kan opfylde borgerens behov, men vi ved jo også, at vi, ud over at der er en gruppe af ældre, som er ressourcestærke, og som kan mange ting, så har en stor gruppe af meget svage ældre, som vi skal tage hånd om.
Torben Hansen (S), 2002-03-11:
Jeg står her med et udskrift af selve behandlingen af lov nr. 326 af 14. maj 1997 om en støtteordning, der skal anvendes til at yde tilskud til mindre vandværker, enkeltindvindinger osv., der rammes af forurening, og jeg vil til Dansk Folkepartis ordfører gerne have lov til at sige, at der står, at Dansk Folkeparti også stemte for den oprindelige lovgivning. For 10 minutter siden stod Dansk Folkepartis ordfører og sagde det modsatte.
Troels Lund Poulsen (V), 2018-12-20:
Jeg har også givet det klare tilsagn om, at vi selvfølgelig skal sørge for, at det er lettest muligt at administrere de regler, som vi vedtager her, men nu er det også vigtigt at sige, at det jo trods alt er Folketinget, der vedtager lovene, og at det er mig som minister, der har ansvaret for at lave bekendtgørelsen og vejledningerne, og det er jo det, der er guiden for, hvordan og hvorledes man så skal arbejde som a-kasse.
Frank Dahlgaard (UP), 2000-11-23:
Det er baggrunden for, at jeg i mit forslag til vedtagelse har foreslået, at man ajourfører denne prognose hvert femte år og at man holder op med at mistænkeliggøre Danmarks Statistik, fordi man laver den prognose sådan, at de fuldstændig vilde tal, der har fløjet rundt i debatten, ikke er der mere, for nu har vi noget sagligt at forholde os til.
Mogens Nørgård Pedersen (KD), 2003-12-16:
Vi havde således egentlig håbet på, at vi ikke blot skulle forholde os til adgangen til de svovlfri brændstoffer, men at vi også allerede nu fik etableret initiativer, der sikrer, at vi nærmer os målet om kun at bruge svovlfri brændstoffer så hurtigt som muligt, dvs. et godt stykke tid før 2009.
Bjarne Corydon (S), 2014-12-03:
Altså, det er selvfølgelig spørgerens frie ret ikke at svare, fordi man ikke ønsker den politiske debat, men kan man ikke bekræfte, at man konkret har foreslået offentlige udgifter for 20 mia. kr. i nær fremtid uden bare at antyde nogen form for finansiering fra Venstres side, og at man i samme forbindelse – i øvrigt også i samme uge – i hvert fald har antydet, at vi skal have en permanent boligjobordning i Danmark?
Kim Edberg Andersen (NB), 2023-05-10:
En anden ting, der er helt sikker, er, at selv når vi når vores 2030-mål og der er blevet bygget alle de her dejlige vindmøller derude, skal vi til at bygge endnu flere, for en ting, vi også ved, er, at hvis vi vil udvikle os og blive rigere og friere, kommer vi til at bruge endnu mere energi i fremtiden, end vi bruger nu.
René Skau Björnsson (S), 2010-04-21:
Det, jeg vil spørge ministeren om, er, om hun synes, at det er tilfredsstillende for lejere i almene boliger, der opfører sig pænt og overholder loven, at lejere, der er blevet smidt ud af deres lejlighed på grund af kriminalitet eller anden adfærd, der har været til kraftig gene for deres naboer, bare kan flytte ind i en lejlighed i et nyt boligselskab og fortsætte deres adfærd over for de nye naboer.
Susie Jessen (DD), 2025-05-14:
Hvis man bevæger sig væk fra storbyen her, for herinde skal man som bekendt spejde meget langt efter vedvarende energi, og ud på en tur i vores dejlige land, derhen, hvor den grønne energi sættes op, f.eks. Thisted eller Ringkøbing Skjern eller Lolland, så vil det tydeligt kunne ses, hvordan de her enorme VE-anlæg med solceller og vindmøller ødelægger lokalsamfund.
Hans Andersen (V), 2023-05-17:
Derfor er vi i Venstre enige med forslagsstillerne i, at det er et problem for Danmark og for dansk iværksætteri, når tallene viser, at otte ud af ti af de største danske virksomheder, der er etableret i dette årtusind, har forladt Danmark, ligesom det er et problem, at kun hver tredje nystartede virksomhed i Danmark overlever i 5 år.
Anne Baastrup (SF), 2005-11-08:
Vi står med et bud på, at man kan lave en ungdomsuddannelse, som kan sikre, at 89 pct. af de unge enten kommer i arbejde eller kommer i gang med et uddannelsesforløb, og så er det da irriterende at løbe ind i en mur, der bare går på, at man af ideologiske grunde ikke vil gå ind og debattere de enkelte temaer, som vi har lagt frem i vores forslag til en fleksibel ungdomsuddannelse.
Pia Kjærsgaard (DF), 2024-02-01:
Vores forslag handler om at sige stop, at nu er det nok, ikke flere islamiske særhensyn og krav, ikke flere hensyn til religionen islam og ikke flere hensyn til alle dem, som ikke bare ønsker at være i Danmark og være en del af det danske samfund, men som i stedet vil indrette vores samfund som det samfund, de netop har forladt af en grund.
Kirsten Normann Andersen (SF), 2018-12-11:
Men er vi ikke enige om, at så længe det stadig væk er ulovligt at sælge produktet til beruselse, så vil det blive ved med at være forbudt, men at man alene sender et signal til dem, der sælger produkterne, om, at de ikke skal sælge det til unge under 18 år, fordi det åbenbart er blevet moderne at misbruge det?
Samira Nawa (RV), 2021-10-26:
Flere ordførere før mig har gennemgået de øvrige elementer, men en ting, som jeg alligevel gerne vil fremhæve, er, at muligheden for videoafhøring udvides, hvilket bl.a. betyder, at ofre i sager om voldtægt f.eks. også får tilbud om videoafhøring.
Kirsten Brosbøl (S), 2009-04-15:
Så havde jeg måske håbet på noget lidt mere konkret fra videnskabsministerens side, for når man så nu anerkender - går jeg ud fra - at vi altså står i en meget alvorlig økonomisk situation, hvor der er brug for at se på, hvordan vi kan stabilisere økonomien, og hvordan vi fremadrettet kan skabe mere vækst, er det så ikke noget, man allerede på nuværende tidspunkt har overvejet?
Lotte Bundsgaard (S), 2001-01-24:
Borgmesteren i Nakskov sagde også i den pågældende udsendelse, som hr. Egil Møller henviser til, at hvis vi kunne sætte hjul under dem og trække dem ind til hovedstadsområdet, så kunne man finde anvendelse for dem der ved at putte penge i dem, men det kan man ikke gøre med de her boliger.